15-jarige van Modimolle word vermisBernadine Dreyer Bernadine is Dinsdag laas omstreeks 20:45 by haar huis in Smithstraat, Modimolle, gesien. Sy is vermoedelik saam met haar neef, Willie Roets (34), berig Missing Children. Hulle reis moontlik in ‘n wit Isuzu-bakkie met die registrasienommer BYM845L. Die bakkie het glo ‘n stukkende lig en ‘n skraap en ‘n duik links agter. Sy het ‘n wit en pers baadjie en ‘n pienk broek aangehad. Indien jy weet waar Bernadine haarself bevind, tree asseblief met ao. Murray by die Modimolle-polisiestasie in verbinding: 014 718 1130.